《夜夜曲》
宋代·李丙

玉窗结怨歌幽独，弦绝鸾胶几时续。
铜龙漏促春夜长，冷雨酸风乱心曲。
閒熏翠被郁金香，拂拭绣枕屏山绿。
飞飞乳燕归不归，寂寞流萝帐前烛。

作者简介：宋邵武军光泽人，字仲南。以父荫入官，历左修职郎、监临安府都盐仓。著《丁未录》二百卷，记英宗治平四年至钦宗靖康初六十年间议论更革事甚详。孝宗乾道中进士，特转承奉郎。